
        ROMÂNIA

JUDEȚUL GALAȚI

PRIMARIA COMUNEI CORNI
NR.3494 / 22.10.2026

ANUNȚ CONCURS

UAT Comuna Corni, cu sediul în comuna Corni, str. Mihai Viteazul, nr. 59, județul Galați, organizează concurs în vederea ocupării unui post unic contractual vacant de execuție, de mediator şcolar (COD COR 235911), în cadrul aparatului de specialitate al primarului comunei Corni, județul Galați, pentru implementarea proiectului "Furnizare de servicii integrate în comunitățile rurale - facilitarea accesului persoanelor vulnerabile la servicii de bază eficiente și de calitate" - cod SMIS 339395, în data de 16.11.2026, ora 1000 - proba scrisă, conform H.G. nr. 1336/08.11.2022 privind aprobarea Regulamentului cadru pentru organizarea şi dezvoltarea carierei personalului contractual din sectorul bugetar plătit din fonduri publice, cu respectarea prevederilor OUG nr. 156/ 2024 privind unele măsuri fiscal - bugetare în domeniul cheltuielilor publice pentru fundamentarea bugetului general consolidat pe anul 2025, pentru modificarea și completarea unor acte normative, precum și pentru prorogarea unor termene :

1. Nivelul postului: funcție contractuală de execuție, membru în echipa Comunitară Integrată (ECI)

2. Denumirea postului: Consilier şcolar, post vacant

3. Numărul de posturi: 1 post

4. Durata timpului de lucru: 4 ore pe zi/20 de ore pe săptămână

5. Perioadă: determinată, pe perioada de implementare a proiectului
Condițiile generale de participare:

Condiții generale care trebuie îndeplinite de o persoană pentru a putea participa la concurs:

a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene:

b) cunoaşte limba română, scris şi vorbit;

c) are capacitate de muncă în conformitate cu prevederile Legii nr. 53/2003 - Codul muncii.

republicată, cu modificările şi completările ulterioare;

d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate:

e) îndeplineşte condițiile de studii, de vechime în specialitate şi, după caz, alte condiții specifice potrivit cerințelor postului scos la concurs:

f) nu a fost condamnată definitiv pentru săvârşirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârşite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfăşura activitatea de care s-a folosit pentru săvârşirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;

h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare unor persoane sau asupra minorilor, precum şi pentru completarea Legii nr. 76/2008 privind organizarea şi funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h);

i) îndeplineşte alte condiții generale în funcție de specificul postului.
Condiții specifice de participare:

- Experiență specifică în activitatea cu copii/tineri pe funcția de consilier şcolar: minim 1 an;
- Constituie avantaj activitatea în proiectul pilot "Crearea şi implementarea serviciilor comunitare integrate pentru combaterea sărăciei şi a excluziunii sociale", cod MySMIS 122607;

- Constituie avantaj domiciliul în UAT pentru care aplică;

- Studii de specialitate: studii medii absolvite cu diplomă de bacalaoreat;
- Disponibilitate pentru deplasări;

- Cunoştinţe de operare/programare pe calculator (necesitate şi nivel): Office, Excel, Word, Power Point - utilizator independent: Abilităţi, calități şi aptitudini necesare:

- competențe de comunicare scrisă şi verbală, de relaționare;

- moralitate, corectitudine, deschidere şi flexibilitate în relațiile interumane:

- perseverenţă, consecvență, abilități pentru munca în condiții de stres, în situații de urgență sau neprevăzute;

- analiza problemelor specifice mediului şcolar;

- atenție la detalii;

- atitudine pozitivă, motivatoare:

- competențe de integrare TIC în educație:

- dovada participării la programe de perfecționare în domeniul consilierii / dezvoltării personale.
Limbi străine solicitate: nu este cazul

Atribuțiile postului:

• consiliază cu prioritate elevii aflați în risc de abandon şcolar şi de excluziune socială, în scopul asigurării accesului, participării şi creşterii calității rezultatelor şcolare ale acestora;
• realizează evaluarea, depistarea, intervenția timpurie, asistența psihopedagogică şi monitorizarea corespunzătoare a tuturor copiilor identificați cu abilități adaptative cognitive şi/sau socioemoționale scăzute în raport cu vârsta şi nivelul lor de şcolarizare. împreună cu alte instituții/persoane abilitate, în cadrul echipelor comunitare integrate;

• consiliază părinții şi sprijină cadrele didactice din unitățile de învățământ de masă în vederea facilitării procesului de incluziune şcolară a copiilor/elevilor/tinerilor din categorii defavorizate, inclusiv a celor cu cerințe educaționale speciale;

 • colaborează cu asistentul social şi asistentul medical comunitar/ mediatorul sanitar/mediatorul şcolar în cadrul echipelor comunitare integrate pentru combaterea sărăciei şi excluziunii sociale;

• asigură servicii de educație parentală; 
• asigură servicii de intervenție în situații de violență şcolară, de mediere a conflictelor şcolare şi de consiliere a preşcolarilor/ elevilor implicați în situații de violență școlară;

• desfăşoară servicii de informare, consiliere şi sprijin pentru personalul unităților de învățământ şi pentru elevi în scopul prevenirii traficului şi consumului de droguri, a delincvenței şi predelincvenței juvenile şi a altor comportamente de risc, precum şi a oricărei forme de violență în spațiul şcolar, inclusiv bullying, cyberbullying, hărțuire;

• asigură servicii de facilitare a integrării sociale şi culturale a preşcolarilor/elevilor colectivul clasei/grupei și al unității de învățământ;

• alte tipuri de intervenții care sunt în relație cu aria consilierii şcolare care țin de consilierul şcolar pentru eliminarea cauzelor care generează şi mențin starea de sărăcie şi excluziune socială. 
Alte atribuții (specifice în cadrul proiectului): 
• derularea de activități de identificare a persoanelor vulnerabile, prin diverse mecanisme - screening, sesizări, referire; 
• elaborarea de rapoarte lunare de activitate, după modelul furnizat de UJSS, privind implementarea activității de consiliere şcolară în cadrul ECI; 
• participarea la schimburi de experiență și întâlniri locale între lucrătorii comunitari, diverşi profesionişti, membri ai structurilor comunitare consultative, reprezentanți ai primăriilor etc; 
• identificarea de inițiative complementare derulate la nivel comunitar în sfera de activitate. precum şi facilitarea cooperării cu alți actori de pe plan local; 
• participarea la întâlniri periodice (lunare/trimestriale) de instruire şi supervizare a membrilor echipei comunitare (în ceea ce priveşte implementarea instrumentului informatic SCI de identificare şi monitorizare a persoanelor vulnerabile, centralizarea şi validarea datelor culese la nivel local prin aplicația SCI şi raportarea lor lunară în cadrul rapoartelor lunare de activitate;

• asigurarea managementului de caz şi furnizării de servicii sociale cu precădere a celor din pachetul minim de servicii generat de aplicația SCI şi în maniera integrată cu ceilalți prestatori de servicii); 
• crearea, activarea şi mobilizarea structurilor comunitare consultative (SCC), prin susținerea implicării membrilor SCC în soluționarea cazurilor identificate prin aplicația SCI;
• participarea la evenimentele de informare şi comunicare organizate în cadrul proiectului; facilitarea diseminării informațiilor cu privire la proiect şi a instrumentelor elaborate în cadrul proiectului la nivelul DGASPC / AJPIS/CJRAE/DSP şi a rezultatelor aplicării acestora: 
• asigurarea aplicării la nivel județean a mecanismului operațional de colaborare interinstituțională şi de coordonare a serviciilor comunitare integrate (având în vedere prevederile Ordinului nr. 2.555/2023/25.017/2.485/4.490/2024 privind modificarea Ordinului ministrului muncii şi justiției sociale, al ministrului sănătății şi al ministrului educației naționale nr. 393/630/4.236/2017 pentru aprobarea Protocolului de colaborare în vederea implementării serviciilor comunitare integrate necesare prevenirii excluziunii sociale şi combaterii sărăciei); 
• comunicarea cu reprezentanții autorităților administrației publice locale pentru a se asigura de sustenabilitatea activităților din proiect, prin participarea la identificarea unor oportunități de finanțare nerambursabilă şi scrierea de proiecte la nivel local.
Documente solicitate candidaților pentru întocmirea dosarului de concurs: 
a) formular de înscriere la concurs, care conține și declarația de consimțământ privind prelucrarea datelor cu caracter personal; 
b) copia actului de identitate sau orice alt document care atestă identitatea, potrivit legii, după caz (semnată de candidat); 
c) copia certificatului de căsătorie sau a altui document prin care s-a realizat schimbarea de nume, după caz; 
d) copiile documentelor care atestă nivelul studiilor şi ale altor acte care atestă efectuarea unor specializări; 
e) copiile documentelor care atestă îndeplinirea condițiilor specifice ale postului solicitate de autoritatea sau instituția publică, copia carnetului de muncă, a adeverinței eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului; 
f) Curriculum Vitae, model comun; 
g) cazier judiciar sau o declarație pe propria răspundere că nu are antecedente penale (candidatul declarat admis la selecția dosarelor, care a depus la înscriere o declarație pe propria răspundere că nu are antecedente penale, are obligația de a completa dosarul de concurs cu originalul cazierului judiciar, cel mai târziu până la data primei probe a concursului); 
h) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului. Adeverința care atestă starea de sănătate conține, în clar, numărul, data, numele emitentului si calitatea acestuia, în formatul standard stabilit de Ministerul Sănătății. 
i) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Național de Date Genetice Judiciare, cu modificările ulterioare, pentru candidații înscrişi pentru posturile din cadrul sistemului de învățământ, sănătate sau protecție socială, precum şi orice entitate publică sau privată a cărei activitate presupune contactul direct cu copii, persoane în vârstă. persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane.

Dosarele de concurs se depun la compartimentul resurse umane, care asigură organizarea şi desfăşurarea concursului sau pot fi transmise de candidați prin Poşta Română, serviciul de curierat rapid, poşta electronică sau platformele informatice ale autorităților sau instituţiilor publice înăuntrul termenului prevăzut la art. 34 din Hotărârea Guvernului 1336/2022, respectiv 10 zile lucrătoare de la data afişării anunțului pentru ocuparea unui post vacant, respectiv de 5 zile lucrătoare pentru ocuparea unui post temporar vacant. 
În situația în care candidații transmit dosarele de concurs prin Poşta Română, serviciul de curierat rapid, poşta electronică sau platformele informatice ale instituțiilor sau autorităților publice, candidații primesc codul unic de identificare la o adresă de e-mail comunicată de către aceştia şi au obligația de a se prezenta la secretarul comisiei de concurs cu documentele prevăzute la lit. b)-e) în original, pentru certificarea acestora, pe tot parcursul desfăşurării concursului. nu mai târziu de data şi ora organizării probei scrise/practice, după caz, sub sancţiunea neemiterii actului administrativ de angajare. 
 Transmiterea documentelor prin poşta electronică sau prin platformele informatice ale autorităților sau instituțiilor publice se realizează în format .pdf, documentele fiind acceptate doar în formă lizibilă. Nerespectarea transmiterii documentelor şi a termenelor prevăzute mai sus, după caz. conduce la respingerea candidatului. 
Prin raportare la nevoile individuale, candidatul cu dizabilități poate înainta comisiei de concurs, în termenul prevăzut la art. 34 din Hotărârea Guvernului nr. 1336/2022, propunerea sa privind instrumentele necesare pentru asigurarea accesibilității probelor de concurs. 
Calendarul de desfășurare a concursului:
	Nr. crt.
	Activitate
	Data
	Ora

	1
	Data postării/publicării anunțului
	23.10.2026
	

	2
	Data limită de depunere a dosarelor
	05.11.2026
	15:00

	3
	Selecția dosarelor
	06.11.2026
	13:00

	4
	Afișarea selecției dosarelor
	09.11.2026
	13:00

	5
	Termen limită pentru depunerea contestațiilor privind selecția dosarelor
	10.11.2026
	13:00

	6
	Afişarea rezultatelor la contestații
	11.11.2026
	15:00

	7
	Proba scrisă
	16.11.2026
	10:00

	8
	Afişarea rezultatelor la proba scrisă
	16.11.2026
	14:00

	9
	Termen limită contestații la proba scrisă
	17.11.2026
	11:00

	10
	Afişarea rezultatelor la soluționarea contestațiilor la proba scrisă
	17.11.2026
	15:00

	11
	Interviul
	18.11.2026
	10:00

	12
	Afişarea rezultatelor la proba de interviu
	18.11.2026
	12:00

	13
	Termen limită contestații la proba de interviu
	18.11.2026
	14:00

	14
	Afişarea rezultatelor la soluționarea contestațiilor la proba de interviu
	18.11.2026
	15:00

	15
	Afişarea rezultatelor finale ale concursului
	18.11.2026
	15:30


Dosarele de concurs se depun la sediul Primăriei Corni din str. Mihai Viteazul nr.59, sat Corni, comuna Corni, județul Galați.
Bibliografie şi tematică: 
1. Ciolan L., "Învățarea integrată - fundamente pentru un curriculum transdisciplinar", Editura Polirom, Iaşi, 2008; 
2. Cucoş C., "Pedagogie", Editura Polirom, Iaşi, 2014; 
3. Ulrich, C., "Învăţarea prin proiecte. Ghid pentru profesori", Editura Polirom, laşi, 2016;

4. Legea învățământului preuniversitar nr. 198/2023, cu modificările şi completările ulterioare;

5. Legea nr. 272 din 21 iunie 2004 privind protecția şi promovarea drepturilor copilului, republicată, cu modificările și completările ulterioare; 
6. Hotărârea de Guvern nr. 281 din 20 martie 2025 pentru modificarea Hotărârii Guvernului nr. 68/2024 privind aprobarea normelor metodologice pentru determinarea costului standard per antepreşcolar/ preşcolar/elev, pentru finanțarea de bază a unităților de învățământ preuniversitar de stat;

7. OMEC nr. 5.701 din 31 iulie 2024 pentru aprobarea Regulamentului-cadru de organizare şi funcţionare a centrelor judeţene/al municipiului Bucureşti de resurse şi asistență educațională, cu modificările şi completările ulterioare;

8. Ordinul Ministrului Muncii şi Justiției Sociale, Ministrului Sănătății şi al Ministrului Educației Naționale nr. 393/630/4236/2017 pentru aprobarea Protocolului de colaborare în vederea implementării serviciilor comunitare integrate necesare prevenirii excluziunii sociale şi combaterii sărăciei. 
La studierea actelor normative din bibliografie, candidații vor avea în vedere inclusiv republicările, modificările şi completările acestora.
